open-index/open-wikipedia-markdown huggingface dataset:
Jesse Ventura

**Jesse Ventura**, opprinnelig **James George Janos**, (født 1951) er en amerikansk politiker, skuespiller og tidligere profesjonell bryter. Han var guvernør i delstaten Minnesota fra 1999 til 2003. Han tilhørte Minnesotas uavhengighetsparti, som i noen år var knyttet til Reformpartiet i USA.

Ventura tjenestegjorde i U. S. Navy mellom 1. desember 1969 og 10 september 1975. Han ble medlem av Navy Seal i desember 1970. Han tjenestegjorde som Navy UDT under Vietnamkrigen. Senere var han profesjonell bryter i 11 år, fra 1975 til 1986. Han var kjent under kallenavnet Jesse «The Body» Ventura, og ble innlemmet som medlem av WWE Hall of Fame i 2004.

Ventura spilte i filmen ''Predator – den usynlige fiende'' (1987), sammen med blant andre Arnold Schwarzenegger og Carl Weathers. Han fikk også en mindre rolle i filmen ''The Running Man'' (1987). I 1993 spilte han mot Sylvester Stallone og Wesley Snipes i ''Demolition Man''. I 1997 hadde han en rolle i superhelt-filmen ''Batman & Robin'', der hovedrollene ble spilt av George Clooney og Chris O'Donnell.

Ventura skrev en rekke bøker etter at han gikk av som guvernør. Den 1. april 2008 ble hans bok *Don't Start the Revolution Without Me* publisert. I boken beskriver Ventura en hypotetisk situasjon hvor Ventura skal stille som mulig presidentkandidat ved valget i USA som fant sted i 2008. Men i et intervju med ''Associated Press'' på tidspunktet for bokens publisering benektet Ventura alle planer om at han planla å stille som president ved valget. Han understreket at scenariet i boken hans bare var hypotetisk.

I et intervju i januar 2012 for å promotere sin bok ''American Sniper'', uttalte tidligere Navy SEAL Chris Kyle at han skal ha slått ned Jesse Ventura i 2006 ved en bar i Coronado, California, i løpet av en sammenkomst for å hedre en annen Navy Seal Michael A. Monsoor som ble drept i Irak-krigen. Ifølge boken til Chris Kyle uttrykte Ventura seg negativt angående den amerikanske okkupasjonen av Irak, og etter en konflikt skal Kyle ha slått ham ned. Men Ventura nektet for at denne hendelsen hadde funnet sted. Ventura gikk til sak mot Kyle på grunn av disse anklagene, og ble tilkjent en erstatning på 1.3 millioner dollar fra Chris Kyle. Ventura saksøkte også selskapet HarperCollins som publiserte boken American Sniper, fordi de ikke faktasjekket Kyles påstander.

## Referanser


## Eksterne lenker
* 
* 
*
Folding (geologi)

**Folding** er i strukturgeologi er en stabel av opprinnelig plane overflater, som sedimentære lag, som er bøyd eller krummet («foldet») under permanent deformasjon. Dette skjer ved en prosess hvor bergarter blir utsatt for høyt trykk og temperatur slik at de blir plastiske (bøyelige). De blir så bøyd og foldet. Blir kreftene for store blir de revet fra hverandre og en får en forkastning. Størrelsen på foldingen kan variere sterkt. Folder i bergarter varierer i størrelse fra mikroskopiske rynker til fjellstore folder. De forekommer som enkeltstående isolerte folder eller i periodiske sett (kjent som foldetog). Synsedimentære folder er de som dannes under sedimentær avsetning.

Topper i foldingene blir kalt for antiklinaler, mens bunnene blir kalt synklinaler. Når erosjon, eksempelvis på grunn av en isbre, høvler flaten flat står de opprinnelige lagene igjen som striper på tvers av retningen på foldingen. Der toppene var vil det eldste laget ligge i midten med stadig yngre lag vekk fra dette. Der bunnen var vil det bli omvendt.

## Referanser


## Eksterne lenker
*
Eivind Sæther

**Eivind Esten Sæther** (født 1981) er en norsk frilansjournalist og portrettør. I 2012 vant han Den store journalistprisen. Han skrev for *[[Dagbladet Magasinet|Magasinet]]* i *[[Dagbladet]]*. Nå skriver han for *[[Dagens Næringsliv]]*. 

Sæther er også tidligere fotballspiller for KFUM-kameratene, Oslo Øst og Skeid.

Han fullførte i 2010 mastergrad i historie ved Universitetet i Oslo med en oppgave om steriliseringslovene i mellomkrigstiden.
 
Sæther var gift med artisten Maria Mena fra 2012 til 2014. Han er sønn av Dagbladets sportskommentator Esten O. Sæther (født 1955).

I 2023 utgav han en bok om de 82 likvidasjonene utført av norsk motstandsbevegelse under Andre verdenskrig. 

## Bibilografi
* *De likviderte - historien om "rottearbeidet" under andre verdenskrig* Bonnier 2023

## Referanser


## Eksterne lenker
*
3. etappe av Giro d’Italia 2012

**3. etappe av [[Giro d'Italia 2012]]** ble kjørt 7. mai 2012 og gikk i en løype på 190 km fra Horsens til Horsens. Etappen endte i en massespurt der australieren Matthew Goss kom først over målstreken. Vinneren på etappe 2, Mark Cavendish ble nedkjørt på oppløpet og veltet, og dro med seg blant andre sammenlagtleder Taylor Phinney. Han ble kjørt til podiet i ambulanse med en skade i foten, men siden velten skjedde innenfor de siste tre kilometer hadde ingen påvirkning for hans ledelse i sammendraget. De norske spurterne Thor Hushovd og Alexander Kristoff satt begge godt med og unngikk massevelten, og spurtet inn til en 6.- og 7.-plass. Gabriel Rasch kom inn i en mindre gruppe, 1.51 bak hovedfeltet.   

## Eksterne lenker
*  Resultater på gazzetta.it
*  Resultater på gazzetta.it
Jereem Richards

**Jereem Richards** (født 1994) er en friidrettsutøver fra Trinidad og Tobago som konkurrerer i sprint.

På regionalt nivå har han en bronsemedalje på 4x400 meter stafett og sølv på 4 x 100 meter stafett fra CAC-mesterskapet (Sentralamerikanske og karibiske mesterskapet i friidrett) for ungdom i 2010. I 2011 vant han også gull på 4 x 400 meter i ungdomsklassen i CARIFTA Games, som arrangeres av Caribbean Free Trade Association (CARIFTA).

Som junior fikk han sølv på 4 x 400 meter i det panamerikanske mesterskapet i friidrett for juniorer i 2011, sammen Machel Cedenio, Moriba Morain og Deon Lendore. 

I VM i friidrett innendørs 2012 fikk han bronse på 4 x 400 meter stafett, sammen Renny Quow, Lalonde Gordon og Jarrin Solomon. De løp da på ny nasjonal rekord med tiden 3:06,85. 

Richards vant 200 meter i Trinidadisk mesterskap i friidrett 2017. Han representerte Trinidad og Tobago under VM i friidrett 2017, der han var med å vinne gull på 4 x 400 meter stafett. Han fikk også sølv på 200 meter, der han fikk 1/1000 svakere tid enn Wayde van Niekerk som vant sølvmedaljen.

Han deltok på Trinidad og Tobagos lag som kom på 8. plass på 4 × 400 meter under Sommer-OL 2020 i Tokyo. Richards kom også på 8. plass på 200 meter under de samme lekene.

## Referanser


## Eksterne lenker
* 
*  Profil hos All-Athletics 
*  Profil hos University of Alabama
Adama Coulibaly

**Adama Coulibaly**, født 10. september 1980, er en tidligere malisisk fotballspiller. Han er født i Bamako, Mali, og begynte sin karriere i sin lokale klubb, Djoliba. Coulibaly gikk over til AJ Auxerre etter ti år i RC Lens. Overgangssummen var på 2 millioner euro. Han har spilt landslagsfotball for , hvor han har spilt sammen med blant annet sin fetter, Moussa Coulibaly. Han la opp i 2015

## Meritter
* U-20-verdensmesterskapet i fotball 3.-plass: 1999

## Referanser


## Eksterne lenker
* 
* Profile national-football-teams.com
Sergej Petukhov

**Sergej Petukhov** (født 22. desember 1983) er en russisk friidrettsutøver som hovedsakelig konkurrerer i sprint.

Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Valentin Kruglyakov, Semen Golubev og Vladislav Frolov. 

## Eksterne lenker
* 
* Profil hos European Athletics
* Profil hos All-Athletics
Vollen ungdomsskole (Asker)

**Vollen ungdomsskole** er en ungdomsskole i Vollen i Asker kommune. Skolen har plass til 380 elever på 8.–10. trinn og en spesialavdeling med ca 20 elevplasser. Skolen har et opplegg som heter *kulturuken*, denne foregår i samarbeid med Asker kommune. Der kan elever velge et ført program, som kan handle om for eksempel: Medier, baking, skating osv. Vollen ungdomsskole har også et samarbeid med sjøskolen, der elever kan velge sjø og havliv som valgfag.

## Eksterne lenker
*
Videoretting

**Videoretting** er en veiledningsmetode hvor lærere bruker skjerm- og lydopptak for å gi elever tilbakemelding på innleverte arbeider. Hensikten med videoretting er å gi hver enkelt elev en mer utfyllende og forståelig veiledning enn hva som er praktisk mulig å gi skriftlig.

I Norge ble videoretting først prøvd ut av Thomas M. Johanson i 2009, og dette inspirerte andre lærere til å ta i bruk metoden. Terje Salvesen holdt foredrag om metoden på Utdanningsdirektoratets regionale konferanse i Oslo om "Vurdering for læring" i mars 2012, og listet følgende fordeler:

* Mye grundigere tilbakemeldinger
* Elevene sier at de lærer mye av denne måten å vurdere på (ser & hører)
* Slipper å skrive et eneste ord
* Lett for eleven å se på rettingen i ettertid
* Ikke merarbeid i forhold til tradisjonell retting
* Redder elever som er borte under "gjennomgangen"
* Lett å dokumentere at grundig underveisvurdering er gjennomført

Videoretting anbefales også av Lesesenteret ved Universitetet i Stavanger.

Metoden brukes ofte som et supplement til underveisvurdering med karakter, da den sikrer at elevens rett til veiledning og begrunnelse for karakteren kan oppfylles uten bruk av skriftlige tilbakemeldinger.

En skole som systematisk bruker videoretting i alle teorifag er Humanistskolen. Elevene gis to forsøk når de har skriftlige prøver og større innleveringer, og hver elev får en 5 minutters video med personlig veiledning fra sin faglærer etter ha å levert et utkast. Deretter kan eleven levere en forbedret utgave.

## Referanser


## Eksterne lenker
* En presentasjon av videoretting (video) (Thomas M. Johanson)
* Bloggpost om videoretting i norsk (med video) (Bjørn Helge Græsli)
* Bloggpost om videoretting (Thomas M. Johanson)
* Anbefaling fra Lesesenteret ved Universitetet i Stavanger
Nowhere Man (Beatles-sang)

**«Nowhere Man»** er en sang av The Beatles som ble skrevet av John Lennon, men offisielt kreditert Lennon/McCartney. I Storbritannia ble sangen først utgitt 3. desember 1965, på gruppens sjette album *[[Rubber Soul]]* deretter 8. juli 1966 på EP'n *Nowhere Man*. I USA ble den utgitt på singel 21. februar 1966; deretter 20. juni 1966 på albumet *[[Yesterday and Today]]*.

## Bakgrunn
Lennon slet en hel natt med å få laget en sang. Han hadde idetørke og skrivesperre helt til han la seg ned og prøvde å sove. Da kom ideen til «Nowhere Man» for fullt. Lennon var ferdig med sangen da Paul McCartney stakk innom på besøk den morgenen. McCartney fikk lenge etterpå vite av sin makker at sangen faktisk handlet om Lennon selv; at Lennon følte at han var fanget i Beatles-imaget som manager Brian Epstein hadde skreddersydd for ham, der det var lite rom for kunstneriske utflukter. Ellers følte Lennon at hans ekteskap med Cynthia Lennon var på avgrunnens rand. McCartney anser «Nowhere Man» som en av sine favoritt Lennon-komposisjoner.

## Innspilling
«Nowhere Man» ble innspilt 21. og 22. oktober 1965 i Abbey Road Studios. Den første dagen ble brukt mest til å øve den inn. Det ble spilt inn to tagninger, men de ble ikke vurdert som egnet til utgivelse. Dagen etter spilte de inn to nye tagninger. Først grunnkompet med akustisk gitar, bass og trommer. Deretter var det George Harrisons tur til å legge på sologitar to ganger. Da det var gjort førte produsent George Martin disse to opptakene av Harrisons gitar sammen til et enkelt annet tilgjengelig spor, slik at begge gitarinnspillingene ble brukt på kun ett spor, i stedet for to. De to resterende sporene hvor gitarene opprinnelig ble spilt inn på, ble visket ut og brukt til pålegg av vokal.

På slutten av sin gitarsolo lager Harrison en overtone (eller flageolett som det også heter). «Nowhere Man» starter med at Lennon, Harrison og McCartney synger første vers a cappella, altså uten instrumenter. Derfor er det nærliggende å tro at de hadde spilt inn et slags instrumentalt komp i starten som ble visket over, da sangpålegget var unnagjort. I stereoversjonen fordelte George Martin lydbildet slik at instrumentene ble lagt til venstre og vokal/gitarsolo til høyre. Dersom man sløyfer å lytte til høyttaleren med vokal, men kun instrumentdelen, er det lett å slå fast at Lennon spilte akustisk gitar med capo på andre bånd. Siden «Nowhere Man» går i e-dur, og man setter på capo i nevnte bånd, innebærer det at man kan spille sangen i d-formasjon i stedet.

The Beatles spilte «Nowhere Man» på sine konserter i desember 1965 og samtlige konserter i 1966.

## Musikere og instrumenter

*John Lennon: akustisk gitar, vokal
*Paul McCartney: bass, harmonivokal, kor
*George Harrison: sologitar, harmonivokal, kor
*Ringo Starr: trommer

## Referanser


## Eksterne lenker
* Sangteksten (presentert på The Beatles' offisielle nettsted)
USS «America» (CV-66)

**USS «America**» var et amerikansk hangarskip i Kitty Hawk-klassen.

Skipet ble satt i tjeneste 23. januar 1965 og har blant annet gjennomført oppdrag i forbindelse med Vietnamkrigen og Gulfkrigen.

USS «America» ble tatt ut av tjeneste i 1996 etter 31 år i tjeneste.
DV (avis)

***DV*** (tidligere ***Dagblaðið Vísir***) er en islandsk avis som publiseres av medieselskapet 365 prentmiðlar. Avisen har idag tabloidformat.

*DV* ble etablert i 1981 gjennom sammenslåingen av avisene *Vísir*, grunnlagt i 1910 og *Dagblaðið*, grunnlagt 1975. I 2003 gikk avisen konkurs, men ble overtatt av nye eiere. I 2006 gikk avisen over til ukentlig distribusjon, men i 2007 ble den igjen utgitt som dagsavis fire dager i uken. I 2010 hadde avisen rundt 150 000 lesere i uka.

## Referanser


## Eksterne lenker
*
Adansi North District

**Adansi North** er et distrikt i regionen Ashanti i Ghana. Distriktet grenser til Amansie East Distrikt i nord, til Adansi South Distrikt i øst, til Abuasi Municipal Distrikt i sør og til Amansie Central Distrikt i vest. Distriktets administrasjonssenteret er Fomena. 

## Byer med mer enn 5000 innbyggere

## Eksterne lenker
* 
* Statoids
* Ghanadistricts.com
Eileen Atkins

**Eileen June Atkins** (født 16. juni 1934 i London) er en britisk skuespillerinne. Hun har spilt roller innenfor film og teater siden 1953.

## Karriere
Atkins har vært i bransjen i en mannsalder, men det tok tid før hun fikk roller i store filmer. Hun spilte Hesther Saloman i en filmadaptasjon av teaterstykket *[[Equus – hestenes gud|Equus]]* i 1977. I 1998 spilte hun i *[[The Avengers (1998)|The Avengers]]*, som ble en stor skuffelse til tross for at skuespillere som Ralph Fiennes, Uma Thurman og Sean Connery medvirket i filmen.

Den engelske veteranen spilte også i *[[Gosford Park]]* (2001), *[[The Hours (film)|The Hours]]* (2002) og *[[Cold Mountain]]* (2003) i løpet av kort tid. Hun dukket noen år senere opp i familiedramaet *[[Ballet Shoes]]* (2007) med Emma Watson i hovedrollen. De siste årene har hun vært med i *[[Last Chance Harvey]]* (2008), *[[Wild Target]]* (2010) og *[[Robin Hood (2010)|Robin Hood]]* (2010).

Hun ble belønnet med en Golden Globe-nominasjon for sin innsats i miniserien *[[Cranford]]* i 2009, en rolle hun også vant en Emmy for. I 2011 ble hun Emmy-nominert igjen, denne gangen for en annen serie, *[[Upstairs Downstairs]]*.

Atkins har også vært med i en rekke teaterstykker gjennom sine nesten 60 år som skuespiller.

## Utvalgt filmografi
### Filmer
* *[[Robin Hood (2010)|Robin Hood]]* (2010) – Eleanor of Aquitaine
* *[[Wild Target]]* (2010) – Louisa Maynard
* *[[Last Chance Harvey]]* (2008) – Maggie
* *[[Vanity Fair (film)|Vanity Fair]]* (2004) – Miss Matilda Crawley
* *[[Cold Mountain]]* (2003) – Maddy
* *[[What a Girl Wants (film)|What a Girl Wants]]* (2003) – Jocelyn Dashwood
* *[[The Hours (film)|The Hours]]* (2002) – Barbara in Flower Shop
* *[[Gosford Park]]* (2001) – Mrs. Croft
* *[[The Avengers (1998)|The Avengers]]* (1998) – Alice

### Fjernsyn
* *[[Doc Martin]]* (2011) – Ruth Ellingham (7 episoder)
* *[[Psychoville]]* (2009–11) – Edwina Kenchington (8 episoder)
* *[[Upstairs Downstairs]]* (2010) – Maud, Lady Holland (3 episoder)
* *[[Agatha Christie's Poirot]]* (2009) – Princess Dragomiroff (1 episode)
* *[[Ballet Shoes]]* (2007) – Madame Fidolia (TV-film)
* *[[Cranford]]* (2007) – Miss Deborah Jenkyns (2 episoder)

## Referanser


## Eksterne lenker
*
Þóra Arnórsdóttir

**Þora Arnórsdóttir** (født 18. februar 1975) er en islandsk nyhetsredaktør og var kandidat til presidentvalget på Island 30. juni 2012. 

Hun arbeider som journalist og nyhetsredaktør for Islands statlige kringkastingsselskap Ríkisútvarpið. 4. april 2012 annonserte hun at hun utfordret sittende president Ólafur Ragnar Grímsson som kandidat til presidentvalget. I en periode ledet hun meningsmålingene. 26. april svarte hele 49 % at de ville stemme på henne, men oppslutningen sank frem mot valget, der hun oppnådde 33,16 % av stemmene og tapte mot Grímsson.

Þora har en bachelorgrad i filosofi fra Háskóli Íslands, og en mastergrad i internasjonal økonomi og utviklingsøkonomi fra Johns Hopkins University Paul H. Nitze School of Advanced International Studies i Washington, D.C., USA og Bologna, Italia.

Hun har tre barn sammen med sin mann, Svavar Halldórsson.

## Referanser


## Eksterne lenker
*
Slaget ved Ubagall

**Slaget ved Ubagall** var et slag under den nordiske tjuefemårskrigen som ble utkjempet 16. mars 1571 mellom svenske og russiske tropper. En svensk styrke under ledelse av Karl Henriksson Horn overrasket livlenderen Tiesenhusens styrke, som ble fullstendig utslettet.

I august 1570 angrep russiske tropper under den danske hertug Magnus, som tjenestegjorde for tsar Ivan IV, byen Reval med  mann. Angrepet mislyktes og noen hjelp fra den danske marinen fikk de ikke. Da svenskene i Reval i februar 1571 mottok et brev med opplysninger om at Sverige og Danmark hadde inngått fredsavtale utførte de et vellykket angrep. Hertug Magnus brente 16. mars leiren sin og marsjerte derfra. Samtidig brøt Tiesenhusen beleiringen av Weissenstein. Karl Horn angrep og overrasket med 300 mann Tiesenhusens styrke ved byen Ubagall utenfor Weissenstein. Tiesenhusen mistet hele styrken sin og mesteparten av byttet sitt.

## Referanser


## Kilder
*Sundberg, Ulf: *Svenska krig 1521-1814*, s. 76-77, Hjalmarson & Högberg Bokförlag, Stockholm 2002, ISBN 91-89660-10-2
Semjon Golubev

**Semjon Golubev** (født 19. januar 1990) er en russisk friidrettsutøver som konkurrerer i sprint.

## Karriere
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Valentin Krugljakov og Vladislav Frolov.

## Referanser


## Eksterne lenker
*
Flolangen

**Flolangen** er en innsjø 190 meter over havet i Nes kommune, Akershus, øverst i Haldenvassdraget. Vannet har utløp i sørenden gjennom en kort elv ned til Øysjøen og videre til Floen (også kalt Ulviksjøen).

Vannet var tidligere regulert med en trekistedam opp til 191,36 moh av hensyn til tømmerfløtingen. Dammen var eid av gården Kjuus ved Årnes, Saugbrugsforeningen og Nes kommune med 1/3 hver. Det ble krevet damavgift under fløtingen. Siste gang det ble fløtet fra Flolangen var i 1923, og dammen ble revet i 1944.

Langs østsiden av vannet går Dragsjøvegen mellom Kjusmoen i Nes og Floen/Ulviksjøen i Aurskog-Høland.

## Referanser
Ari Trausti Guðmundsson

**Ari Trausti Guðmundsson** (født 3. desember 1948 i Reykjavík) er en islandsk filosof, geolog og skribent. Han var også kandidat til presidentvalget på Island 30. juni 2012.

Ari Trausti Guðmundsson gikk ut fra Menntaskólinn í Reykjavík i 1968, og studerte deretter *forspjallsvísindi*, en blanding av psykologi og filosofi ved Háskóli Íslands. Etter avsluttende eksamen i 1972, dro han til Norge og tok cand.mag. i geofysikk ved Universitetet i Oslo, før han fortsatte studiene i geografi ved Háskóla íslands 1983–84.

Frem til 1987 arbeidet Ari Trausti som henholdsvis journalist, lærer og reiseguide. Siden har han arbeidet som frilanser, konsulent og foredragsholder, laget tv- og radio-programmer og arbeidet som skribent. Han har skrevet en rekke bøker om geologi, vulkanologi, astronomi, miljøvern, og islandsk natur. 

I 2002 utga han novellesamlingen *Vegalínur*, som ble belønnet med Halldór Laxness litteraturpris samme år.

Politisk har han en bakgrunn fra venstresiden. I perioden 1973–1985 var han engasjert i Kommúnistaflokkur Íslands (m-l) og Alþýðubandalagið.

## Referanser
Vesoul

**Vesoul** er en kommune i departementet Haute-Saône i regionen Bourgogne-Franche-Comté øst i Frankrike. Vesoul er prefektur i departementet.

## Referanser


## Eksterne lenker
* 
* Kommunedata INSEE
Kevin Durand

**Kevin Serge Durand** (født 1974) er en canadisk skuespiller. Durand er kjent for å være en god karakterskuespiller, og har spilt biroller i en rekke kjente filmer gjennom årene.

## Karriere
Kevin Durand spilte sin første rolle i en større film i dramakomedien *[[Mystery, Alaska]]* (1997), som hadde Russell Crowe i hovedrollen. I komedien *[[Austin Powers – Spionen som spermet meg]]* (1999) spilte han mot en annen canadier, Mike Myers, og Heather Graham. Han fulgte opp med thrilleren *[[The Butterfly Effect]]* (2004), som har Ashton Kutcher og Amy Smart i hovedrollene. I actionfilmen *[[Smokin' Aces]]* (2006) spiller han en av mange som vil ta livet av illusjonisten Buddy Israel. Durand er også med i  motorsykkelfilmen *[[Wild Hogs]]* (2007) med John Travolta og Tim Allen. I *[[3:10 to Yuma (2007)|3:10 to Yuma]]* (2007) spiller han en innleid kjeltring.

Han dukker opp i *[[X-Men Origins: Wolverine]]* (2009) som en kriminell superskurk, samt sidekicken Little John i *[[Robin Hood (2010)|Robin Hood]]* (2010). Han portretterte hovedantagonisten *Mogadorian Commander* i *[[I Am Number Four]]* (2011), før han spilte mot Hugh Jackman i robotboksefilmen *[[Real Steel]]* (2011).

I 2013 spilte han en viktig birolle i kritikerroste *[[Fruitvale Station]]*. Han spiller senere i 2013 i Harald Zwarts fantasyfilm *[[The Mortal Instruments: City of Bones]]*. Han har også fått en rolle i Darren Aronofskys *[[Noah (film)|Noah]]*, som kommer i 2014.

Durand har også spilt i TV-serier som *[[Akutten]]*, *[[Stargate SG-1]]*, *[[Dark Angel (TV-serie)|Dark Angel]]*, *[[Tarzan (TV-serie)|Tarzan]]*, **', ''[[The Dead Zone]]'', **' og *[[Lost]]*.

## Utvalgt filmografi
### Filmer

### Fjernsyn

## Referanser


## Eksterne lenker
*
Gao Xuefeng

**Gao Xuefeng** (kinesisk: 高雪峰, født 22. mars 1980 i Harbin, Heilongjiang i Kina) er en kinesisk skøyteløper som deltok under Vinter-OL 2006 i Torino og Vinter-OL 2010 i Vancouver. Han er kinesisk allroundmester i 2004 og 2005 samt på enkeltdistanse 5&nbsp;000&nbsp;m i 2005.

## Sammenlagt i [[Verdenscupen på skøyter|Verdenscupen]]

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Personlige rekorder

## Referanser


## Eksterne lenker
* 
*  Gao Xuefeng på Jakub Majerski's Speedskating database (Adelskalender distanser og sammenlagt)
*  Gao Xuefeng på ISU sine nettsider. (distanseresultater)
*  Gao Xuefeng på SpeedskatingResults.com (personlige rekorder og resultater)
*  Gao Xuefeng  på SportNavigator.nl (personlige rekorder og info)
*  Gao Xuefeng på Effesport.nl (noen resultater)
*  Gao Xuefeng på NBC Olympics 2010
*  Gao Xuefeng på BBC Sport Olympics 2010
*  Gao Xuefeng på Yahoo Sports Olympics 2006 og for 2010 
* Gao Xuefeng på **www.torino2006.it**
;Bilder
*  Bilder av Gao Xuefeng på SpeedSkatingPhotos.info/DesgPhoto.com
Slaget ved Dorpat

**Slaget ved [[Tartu|Dorpat]]**, eller beleiringen av Dorpat, ble gjennomført av russiske styrker under Boris Sjeremetev ( mann) i juni-juli 1704. Byen ble forsvart av en  mann sterk svensk garnison under Carl Gustaf Skytte.

## Beleiringen
Kvelden den 4. juni 1704 dukket fortroppen til feltmarskalk Sjeremetev opp ved Dorpat, som var svakt befestet. Jordvollene omkring byen var ennå ikke ferdig. Festningen hadde 84 kanoner, 18 bombekastere, 6 haubitser og 16 mindre kanoner.

8. juni nådde den russiske hovedstyrken byen. Beleiringen ble gjennomført av fem dragonregiment med en total styrke på  mann, og seks infanteriregiment med i alt  mann. De førte med seg 55 kanoner og 159 artillerisoldater. Totalt hadde den russiske styrken over  mann.

Russerne startet å bombardere festningen den 10. juni. De russiske batteriene ble satt ut på begge sider av elva Emajõgis (russisk *Amovzji*). 3. juli kom brått Peter den store til den russiske armeen og overtok i praksis kommandoen. 6. og 7. juli skjøt russerne mot den «Russiske porten» fra 24 kanoner og 11 bombekastere, og ødela tårnet over den.

## Stormingen

Stormingen av festningen startet natten mellom 12. og 13. juli etter et massivt artilleriangrep, eller «ildfesten» som Peter den store kalte det. Gjennom hullet som hadde oppstått i muren, strømmet det russiske infanteriet inn og tok de viktigste festningsverkene. Til tross for den håpløse situasjonen, kjempet de svenske styrkene desperat, og de la først ned våpnene sine etter ti timers kamp.

Som et hederstegn for motet garnisonen hadde vist, lot Peter den store de svenske soldatene få gå fri fra festningen. De fikk med seg en måneds forsyninger, og vogner til å transportere ut eiendelene sine. Offiserene fikk kårdene sine igjen. Deler av kapitulasjonsvilkårene ble derimot brutt av russerne. Sikkerhetsvaktene for deler av de svenske troppene plyndret svenskene for alt de eiet, slik at «de til slutt bare stod igjen i skjortene».

## Ettervirkning
Under stormingen tapte russerne 700 mann, mens svenskene tapte omkring  soldater. Dette var ganske dyrekjøpt for svenskene som under en lang krig hadde vunnet store seirer mot en langt større russisk arme enn dette. Tsaren forlot Dorpat og å fortsette til beleiringen av Narva.

## Litteratur
*Nikolaj A. Sjefov, "Samyje znamenityje vojny Rossii", Moskva, förlaget Vetje, 1999. ISBN 5-7838-0539-4
*Nikolaj A. Sjefov, "Bitvy Rossii", Moskva, förlaget AST, 2002, ISBN 5-17-010649-1
*E.V. Tarle, "Severnaja vojna i sjvedskoje nasjestvije na Rossiju", Moskva, förlaget AST, 2002, ISBN 5-17-014249-8

## Referanser


## Eksterne lenker
* Russian Army at Dorpat 1704''
Bessastaðir

**Bessastaðir** er den islandske presidentboligen. Boligen ligger i Álftanes, ikke langt fra hovedstaden Reykjavík.

Ifølge arkeologiske utgravninger skal plassen ha vært bebodd siden før 1000-tallet. På 1200-tallet hadde Snorre Sturlason en av sine gårder der. Etter drapet på Sturlason i 1241, falt eiendommen under kong Håkon Håkonsson og i middelalderen fungerte den som boplass for de øverste norske tjenestemennene i landet, og videre på 1600-tallet for de danske. Dagens hovedbygning ble først oppført i 1761–66. Mellom 1805 og 1846 var Bessastaðir et skolehus der mange av Islands mest kjente personer studerte. I 1867 ble den overtatt av poeten Grímur Thomsen, som bodde der i nesten to årtier.

I 1940 kjøpte Sigurður Jónasson Bessastaðir bygget og donerte det i 1941 til den islandske regenten, og siden 1944 har det fungert som residens for den islandske presidenten.

## Bildegalleri

Fil:Bessastaðir_1834.jpg
Fil:Bessastaðir.jpg
Fil:OB081024-7989 BessastadirS.JPG
Fil:OB090126c-3053 Bessastadir.JPG
Fil:OB090126a-3017 Bessastadir.JPG


## Referanser
Bjørknessjøen

**Bjørknessjøen** er en innsjø 198 meter over havet, helt sørøst i Nes kommune i Akershus. Etter oppdemming av Viksjøen i Aurskog-Høland i forbindelse med tømmerfløting, henger denne sammen med Bjørknessjøen via Sundet der kommunegrensa går. En liten del av Bjørknessjøen ligger også i Aurskog-Høland. Bjørknessjøen-Viksjøen har et samlet areal på , hvorav Bjørknessjøen utgjør rundt .

Sjøen får tilsig fra Nettmangen i nord på grensa mot Sør-Odal kommune i Innlandet, og via Handsjøåa fra Romsjøen og Handsjøen i nordvest. Utløpet går fra Viksjøen via Mangenelva til Mangen.

Langs nordsiden av vannet går fylkesvei 479 fra Årnes til Bjørknes bru.

## Se også
* Liste over innsjøer i Akershus

## Referanser
Caifanes

**Caifanes** er en meksikansk rockegruppe, en av de viktigste i meksikansk rocks historie. Den ble danna i 1987 av to av de gjenværende medlemmene av Las Insólitas Imágenes de Aurora, samt to nye musikere. Vokalisten var Saúl Hernández. Gruppa ble oppløst i 1995, og Hernández og et av de andre medlemmene danna bandet Jaguares samme år. I 2011 ble Caifanes samla igjen.

## Medlemmer
* Saúl Hernández (siden 1987; vokalist og andregitar)
* Alfonso André (siden 1987; trommer og andrevokalist)
* Alejandro Marcovich (siden 1989; førstegitar)
* Diego Herrera (siden 1987; keyboard og synthesizer)
* Sabo Romo (siden 1987; bass)

## Diskografi
**Caifanes* (1988)
**Caifanes II* (1990) 
**El Silencio* (1992)
**El Nervio del Volcán* (1994)

## Eksterne lenker
* 
* 
*
Aventura (musikkgruppe)

**Aventura** var en bachatagruppe fra The Bronx i New York City i USA. Den ble etablert i 1994 av Anthony Santos, Henry Santos, Lenny Santos og Max Santos, hvorav tre er fra The Bronx og én er født og oppvokst i Den dominikanske republikk. De slo gjennom i 1999, ved å blande den tradisjonelle, dominikanske bachatarytmen med hiphop og R&B, og har blitt en av tidenes mestselgende grupper innen bachata-sjangeren. Sangene deres er hovedsakelig på spansk, med innslag av engelsk. Låten «Obsesión» ble en verdenshit i 2002. Gruppa ble midlertidig oppløst i 2011, men planlegger å fortsette i 2013.

## Diskografi
### Studioalbum
**Generation Next* (2000)
**We Broke the Rules* (2002)
**Love & Hate* (2003)
**God's Project* (2005)
**The Last* (2009)

### Konsertalbum
**Unplugged* (2004)
**K.O.B. Live* (2006)
**Kings of Bachata: Sold Out at Madison Square Garden* (2007)

## Eksterne lenker
* 
* 
* Aventuras Facebook-side
* Aventuras Myspace-side
San Ignacio (provins)

**San Ignacio** er en provins i regionen Cajamarca i det nordlige Peru. Den grenser til nabolandet Ecuador i nord, til regionen Amazonas i øst, til provinsen Jaén i sør og til regionen Piura i vest. Provinshovedstaden er San Ignacio de la Frontera.

## Politisk inndeling
Provinsen er delt inn i 7 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Cajamarca
Niels-Henrik Kolderup

**Niels-Henrik Kolderup** (1898–1971) var en norsk professor i geologi og høyrepolitiker.

## Liv og virke
Han studerte ved Krigsskolen 1916-17 og ble ansatt ved Bergens Museum i 1919, der faren Carl Fredrik Kolderup var professor. Etter en del forskning fikk Niels-Henrik sin dr.philos. i 1928. Han ble i 1939 utnevnt til professor samme sted, det året faren gikk av som professor. Med faren ga han i 1940 ut *Geology of the Bergen Arc System*.

I det militære hadde han blitt sekondløytnant 1918, premierløytnant 1925 og kaptein i 1935, ett år før han
ved den nye Handelshøyskolen i Bergen ble engasjert som foreleser. Han ble arrestert under den andre verdenskrig, og satt først på Grini i 1941, så tre år i tyske konsentrasjonsleire (Natzweiler), lammet fra livet og ned.

Etter kirgen fortsatte han i sitt professorat, og han ledet komiteen som utredet loven for det nye Universitetet i Bergen. Det ble mye styr da han gikk inn for at studenter skulle få møterett i fakultetsrådet, noe de fikk. Han ble i 1948 innvalgt i Det Norske Videnskaps-Akademi såvel som æresmedlem i Geological Society of London. Dette var det året museet inngikk som en del av det nye Universitetet i Bergen. Kolderup var dekan ved det matematisk-naturvitenskapelige fakultetet i disse første årene 1948–53. Han var redaktør for Norsk geologisk tidsskrift 1952–64. Han ga seg i 1969 etter å ha mottatt ridder av 1.klasse av St. Olavs Orden i 1967. Hans etterfølger i professoratet ble briten Brian Sturt (1933–2000).

Kolderup var med i Høyres sentralstyre fra 1934 til 1950. Fra 1945 til 1953 var han vararepresentant for Høyre på Stortinget. Ellers hadde han en lang rekke verv lokalt og nasjonalt. 

## Familie
Han var sønn av professor i geologi ved Bergens Museum, Carl Fredrik Kolderup (1869–1942) og Kitty Pedersen (1871–1961). Han giftet seg i 1928 med Else Krabbe (1900-1994) De var bosatt i Olaf Ryes vei 17 i en sveitservilla de kjøpte i 1930,

## Referanser




## Eksterne lenker
*
Franklin Chang-Díaz

**Franklin Chang-Díaz** (født 1950) er en costaricansk-amerikansk ingeniør, fysiker og tidligere astronaut. Han har vært sju ganger i verdensrommet, noe som gjør han til det mennesket som har vært flest ganger i rommet, sammen med Jerry L. Ross. Changs første tur var med NASAs STS-61-C i 1986, og han ble da den tredje latinamerikaneren i rommet. 4. mai 2012 fikk han plass i Hall of Fame på John F. Kennedy Space Center i Florida.

Chang ble født og vokste opp i San José i Costa Rica. Etter å ha fullført barneskolen, flytta han og familien til USA. Han tok seinere en Bachelor of Science i ingeniørkunst og en doktorgrad i plasmafysikk ved Massachusetts Institute of Technology. Han ble astronautkandidat hos NASA i 1980.

## Referanser


## Eksterne lenker
* 
*
Danny Huston

**Danny Huston** (født 1962) er en amerikansk skuespiller.

## Personlig liv
Huston ble født i Italia, og kommer fra en stor skuespillerfamilie. Han er halvbror til skuespiller Anjelica Huston og onkel til en annen skuespiller, Jack Huston. Han er også barnebarn til Oscar-vinneren Walter Huston. Han er sønn av John Huston og skuespiller og forfatter Zoe Sallis.

Han har to ekteskap bak seg, først med skuespiller Virginia Madsen, som han giftet seg med i 1989 og skilte seg fra i 1992. Deretter var han gift i seks år med Katie Jane Evans, fra 2001 til 2007. Evans begikk selvmord i 2008, før skilsmissen var fullført. Sammen fikk de datteren Stella (f. 2002).

## Karriere
Huston er kjent for å spille viktige biroller i store filmer. Han og resten av ensemblet i *[[The Aviator]]* mottok en SAG Award for beste rollebesetning, og to år senere ble han nominert til nok en SAG Award for sin innsats i *[[The Constant Gardener]]* (2005). Han spilte hovedantagonisten, William Stryker, i *[[X-Men Origins: Wolverine]]* (2009), som er en forløper til *X-Men*-trilogien. Han var også med i *[[Clash of the Titans (film 2010)|Clash of the Titans]]* (2010) og oppfølgeren *[[Wrath of the Titans]]* (2012).

For øvrig har han spilt i filmer som *[[21 Grams]]* (2003), *[[Marie Antoinette (film fra 2006)|Marie Antoinette]]* (2006), *[[Children of Men]]* (2006), *[[The Number 23]]*, *[[The Kingdom]]* (2007), *[[How to Lose Friends and Alienate People]]* (2008), *[[Edge of Darkness (film)|Edge of Darkness]]* (2010), *Clash of the Titans* (2010), *[[Robin Hood (2010)|Robin Hood]]* (2010) og *[[Wrath of the Titans]]* (2012).

## Filmografi

## Referanser


## Eksterne lenker
*
Eugène Sue

**Joseph Marie Eugène Sue** (1804–1857) var en fransk romanforfatter.

## Liv og virke
Sue, hvis far var overkirurg i Napoléon Bonapartes hær, deltok også selv som militærlege på det spanske felttog 1823, på flere sjøtokt og i sjøslaget ved Navarino i 1827. I 1829 fratrådte han sin stilling og  bosatte seg i Paris, der han viet seg til maling og forfatterskap.

Til sine første romaner, som var påvirket av Lord Byron, hentet han materiale fra sitt liv til sjøs. Etter disse fulgte et par historiske romaner 1835–1840 om blant annet kong Ludvig XIV. På denne tid tog Sue sterkt inntrykk av de sosialistiske idéer og ble talsmann for sosiale og politiske utopier. Bøkene fra 1841–1845 ble store lesersuksesser og de ble publisert som føljetonger, som de fleste av hans senere romaner, i de større Parisavisene.

Sues stil var preget av enkel underholdning med meget forutsigbar handling, men han kunne fange nysgjerrigheten og strø på med heftige melodramatiske effekter og pikante bilder som gjorde ham populær. Sue ble forvist fra Frankrike etter statskuppet i 1851.

## Bibliografi

* *Kernock le pirate* – 1830
* *Plick et Plock* – 1831
* *Atar-Gull* – 1831
* *La Salamandre* – 1832
* *La Coucaratcha* – 1832–1834
* *La vigie de Koatven* – 1833
* *Histoire de la marine francaise sous Louis XIV* – 1835–1837, 5 bind
* *Latréaumont* – 1837
* *Jean Cavalier* – 1840, 4 bind
* *Mathilde, ou mémoires d'une jeune jemme* – 1841, 6 bind
* *Les mystéres de Paris* – 1842–1843, 10 bind
* *Le juif errant* – 1844–1845, 10 bind
* *Martin, l'enfant trouvé* – 1847, 12 bind
* *Les sept péchés capitaux* – 1847–1849, 16 bind
* *Les mystéres du peuple* – 1849–1856, 16 bind
* *Les enfants de l'amour* – 1850, 4 bind
* *Le diable médecin* – 1855–1857

## Referanser


## Eksterne lenker
* 
* 
*  [Verker av Eugène Sue](http://www.archive.org/search.php?query=creator%3A(Sue%2C%20Eug%C3%A8ne%2C%201804-1857)%20-contributor%3Agutenberg%20AND%20mediatype%3Atexts) hos Internet Archive (digitaliserte bokoriginaler)
*  (tekst-, HTML- og andre formater)
*
Dragan Obrenović

**Dragan Obrenović** (født 12. april, 1963) er en tidligere bosnisk-serbisk offiser og kommandoleder i Den jugoslaviske folkehæren, nestkommanderende i 1. infanterikorps i Zvornikbrigaden i Drinakorpset i den Bosnisk-Serbiske Hæren (VRS), og en dømt krigsforbryter. Kommandolederen var instrumentell i gjennomføring av massedrap under Srebrenicamassakren i 1995.

I 2001 ble Obrenović tiltalt for krigsforbrytelser og forbrytelser mot menneskeheten av Det internasjonale krigsforbrytertribunalet for det tidligere Jugoslavia i Haag for hans delaktighet i  implementering av VRS' lederskaps plan om å drepe for det meste Bosnjakske sivile og krigsfanger i Srebrenicamassakren under Bosnia-krigen i juli 1995. I 2003 erklærte Obrenović seg skyldig i ett tilfelle av forfølgelse og i bytte mot å fortelle fritt om hans forbrytelser og vitne for aktoratet ble han dømt til 17 år i fengsel. Under tilståelsen beklaget Obrenović og fremsto som en angrende synder. Han sonet dommen i Norge og ville ha fullført soning av hele dommen i april 2018. Etter ordre fra krigsforbrytertribunalet ble Obrenović løslatt for god oppførsel allerede i 2012. Beslutningen om å løslate krigsforbryteren ble tatt i september 2011 men holdt hemmelig frem til mai 2012. Obrenović ble deportert fra Norge i 2012 etter løslatelsen.

## Referanser


## Eksterne lenker
* Dragan Obrenović: Innrømmelser av skyld
Marielle Leraand

**Marielle Leraand** (født 1974) er en politisk aktivist og tidligere nestleder i Rødt. I mai 2023 stiftet hun Fred og Rettferdighet (FOR) som stiller stortingsvalgsliste i 2025.

## Utdannelse
Leraand har studert idrettssosiologi på masternivå ved Norges idrettshøgskole, samt arabisk ved Universitetet i Bergen og Birzeit-universitetet i Palestina.

## Liv og virke
Marielle Leraand har vært aktiv i antikrigsbevegelsen og i kvinnebevegelsen og har deltatt i flere protestaksjoner. I 2005 ble hun arrestert da hun sammen med fem andre demonstranter la seg i gata foran kongeparets bilkortesje i en protest mot besøket til USAs forsvarsminister Donald Rumsfeld. I 2007 var hun en av initiativtakerne til aksjonen «Send meg til Afghanistan». Utgangspunktet var regjeringens planer om tilbakesending av afghanske flyktninger. Aksjonistene tilbød seg å dra i deres sted, ettersom det ikke kunne være mindre trygt for norske statsborgere enn for flyktninger. Seinere var hun med å stifte «Hent soldatene hjem». Leraand var med i det første styret i Attac Norge.

Leraand har også vært leder av Kvinnegruppa Ottar i Oslo. I forbindelse med striden som førte til LO leder Gerd-Liv Vallas avgang våren 2007, var Leraand blant den uformelle gruppa «Kvinner som støtter Valla».

Leraand var tidligere aktiv i SV. I mars 2011 var hun et av ni SV-medlemmer som sammen meldte seg ut av partiet, da SV valgte å støtte Norges krigføring i Libya. Leraand meldte seg kort tid etter inn i Rødt, og ved kommunestyrevalget 2011 stod hun på dette partiets liste i Oslo. I 2012 ble hun først valgt inn i styret i Rødt Oslo, og på partiets landsmøte i mai ble hun valgt til en av to nestledere, et verv hun hadde fram til 2017. Etter dette var hun i noen år kvinnepolitisk leder i Rødt.

I januar 2023 ga Leraand uttrykk for at vestlige land burde slutte å forsyne Ukraina med våpen for å forsvare seg mot Russlands invasjon, og at hun ville melde seg ut av Rødt dersom partiet skiftet standpunkt til fordel for slike leveranser. Leraand meldte seg ut etter at Rødt gikk inn for å støtte våpenleveranser våren 2023.

17. mai 2025 fikk Leraand kritikk etter det ble igangsatt reklamekampanje på T-banen i Oslo, der Leraand og Glenn Diesen frontet budskap om å kutte all støtte til Ukraina. Budskapet ble oppfattet som pro-russisk. Leraand nektet å redegjøre for hvem som hadde betalt for kampanjen. 20. mai i NRKs *[[Debatten]]* innrømte Leraand at det var den norske, Russland-baserte forretningsmannen Atle Berge som finansierte kampanjen.

## Referanse


## Eksterne lenker
* 
*
Seher Aydar

**Seher Aydar** (født 1989) er en norsk politiker (Rødt), som fra høsten 2021 er stortingsrepresentant for Oslo. I valgperioden 2017–2021 var hun første vara for Bjørnar Moxnes.

Aydar var leder i Rød Ungdom fra 2012 til 2014.

## Bakgrunn
Seher Aydar ble født den 10. september 1989 i Tyrkia. Hun kom til Norge som 11-åring. Aydar har kurdisk bakgrunn. 

## Virke
Hun er den første lederen av Rød Ungdom med ikke-europeisk bakgrunn. Hun vokste opp i Fredrikstad, og har tidligere vært leder i Østfold Rød Ungdom og  økonomiansvarlig i Fredrikstad Rød Ungdom. Før Aydar ble valgt til generalsekretær i Rød Ungdom i 2010, arbeidet hun som barnehageassistent. Som generalsekretær flyttet hun til Oslo og bosatte seg i Groruddalen. Hun ble valgt til leder på Rød Ungdoms landsmøte i april 2012. Aydar har flere ganger uttalt at antirasisme er hennes personlige hjertesak.

Ved stortingsvalget i 2017 stod Aydar på andreplass på Oslo-lista for Rødt, og hun ble dermed valgt inn som 1. vara på Stortinget for Bjørnar Moxnes. Ved valget i 2021 hadde hun samme listeplass, og da Rødt dette året fikk to mandater, ble hun fast stortingsrepresentant.

### Siktelse i Tyrkia
I 2026 ble det kjent at tyrkiske myndigheter har siktet Aydar for å lage propaganda for en terrororganisasjon. Grunnlaget var et innlegg på Facebook i 2018 om arrangement på Litteraturhuset og støtte til lovlig demonstrasjon mot Tyrkia. Tyrkiske myndigheter ba norsk politi om bistand og Aydar ble kalt inn til avhør. Det var riksadvokaten som instruerte politiet om å innkalle Aydar; ifølge politiet hadde Aydar plikt til å møte men ikke til å forklare seg. Abid Raja krevde at justisministeren redegjorde for saken i Stortinget. Ifølge advokat Maria Hessen har slike anmodninger fra Tyrkia blitt avvist i andre europeiske land. Europarådet stilte i 2023 spørsmål ved om Tyrkia misbrukte internasjonalt politisamarbeid til å true og presse kritikere i andre land.

### Verv

* 2008–2009: Leder i Østfold Rød Ungdom 
* 2010–2012: Generalsekretær i Rød Ungdom 
* 2012–2014: Leder i Rød Ungdom 
* 2014–?: Landsstyret i Kvinnefronten 
* 2014–?: Leder i Agenda X 
* 2014–d.d: Leder/medlem av landsstyret i Solidaritet med Kurdistan
* 2017–2021: Første vara Stortinget for Rødt Oslo
* 2021–2025: Stortingsrepresentant for Rødt Oslo, medlem av Helse- og omsorgskomiteen og Kontroll- og konstitusjonskomiteen

## Referanser




## Eksterne lenker
* 
* 
*
Marie Sneve Martinussen

**Marie Sneve Martinussen** (født 1985) er en norsk politiker (R) og samfunnsøkonom. Hun har vært partileder i Rødt sia 2023 og blei valgt inn som stortingsrepresentant for Akershus i 2021. Martinussen blei gjenvalgt ved stortingsvalget 2025.

Martinussen er utdanna samfunnsøkonom ved Universitetet i Oslo, og hun har tidligere jobba som rådgiver i Miljødirektoratet.

## Bakgrunn
Martinussen blei født 30. desember 1985 og er oppvokst i Kirkenes.

Hun er barnebarnet til partisanen Håkon Sneve (1916–2002).

## Politisk virke
Martinussen blei først politisk engasjert gjennom miljøbevegelsen. I 2008 blei hun og seks andre medlemmer av organisasjonen Natur og Ungdom anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringer, satt i flere lange avhør og blei bøtelagt 2000 rubler hver. Ved stortingsvalget 2009 stod Martinussen på andreplass på Rødt-lista i Finnmark.

I 2010 blei hun  valgt inn i Rødts arbeidsutvalg. Hun blei partiets nestleder i 2012 (sammen med Marielle Leraand). Hun hadde dette vervet frem til hun i juli 2023 blei konstituert som leder, etter at Bjørnar Moxnes trakk seg som partileder. På et ekstraordinært landsmøte i mai 2024 blei hun formelt valgt som leder.

Ved stortingsvalget 2021 stilte Martinussen som førstekandidat på Rødt-lista i Akershus, og hun kom inn på direktemandat som partiets første representant noensinne fra dette fylket (3,9&nbsp;prosent av stemmene).

Som politiker har Martinussen særlig vært opptatt av å bekjempe økonomiske forskjeller. Hun har også vært partiets talsperson i kulturpolitiske og finanspolitiske spørsmål.

I si tid som nestleder var hun også festivalsjef og frontfigur for Rødt sin festival Popvenstre, som blander kultur og politikk.

## Stortingskomiteer
* 2025–2029: Medlem av Arbeids- og sosialkomiteen
* 2023–2029: Medlem av Den utvidede utenriks- og forsvarskomiteen
* 2021–2025: Medlem av Finanskomiteen

## Musikalsk karriere
Martinussen spilte tidligere bass i bandet Making Marks, opprinnelig Mylittlepony. Hun har medvirka på følgende utgivelser:
* *A Thousand Half-Truths*, album, Fika Recordings 2014
* «Ticket Machine», singel, Fika Recordings 2012
* «Barcodes», singel, Fika Recordings 2013
* «Uten en tråd», singel, Snertingdal Records 2013

## Referanser


## Eksterne lenker
* 
* 
*
Lodalsulykkene

**Lodalsulykkene** var to fatale rasulykker fra Ramnefjellet til Lovatnet i Lodalen i Loen i Stryn kommune i 1905 og 1936. Ved begge rasene var det flodbølgen fra Lovatnet som gjorde de største skadene.

* Rasulykken i 1905: 15. januar, 62 mennesker omkom
* Rasulykken i 1936: 13. september, 74 mennesker omkom
Ecru

**Ecru** er en grågul farge og brukes ofte for å beskrive silke og lin i ubleket tilstand. Ecru kommer fra det franske ordet écru, som betyr «naturlig», «ubleket».

Fram til 1930-tallet og før var ecru ansett å være samme farge som beige, men fra 1950 har ecru og beige blitt betraktet som to separate farger.

## Brukt
### Sport
*Engelske fotballklubber som Liverpool og West Ham United hadde fargen ecru på draktene som en del av sesongen 1996/97.

### TV
*I episoden *"The Second Time Around" fra dramaserien [[The Secret Lifeof the American Teenager]] som først ble sendt 1. februar 2010 på TV, valgte Betty at hun ville ha en brudekjole i fargen "ecru".
*I episoden *"Handymania"* i [[Newhart]] som først ble sendt på TV 9.april 1990, svarte Stephanie rett på et trivia spørsmål som hadde fasitsvaret *ecru*.

===Film===
* I en direktesending til [[disney]]-filmen *'Askepott II: Dreams Come True''', ble Askepott spurt hvilken farge som er riktig å bruke på den kongelige banketten. Alternativene krem eller ecur og når Askepott gjetter ecru, forteller Prudence henne at det er fargen krem. Askepott svarte at det ikke var noen forskjell på fargene, som der igjen førte til at Prudence sa: "Så mye å lære. Så lite tid."

## Referanser
ING

**ING Groep N.V.** er et globalt finanskonsern med hovedkontor i Amsterdam i Nederland. Selskapet har sin hovedvirksomhet innen banktjenester, kapitalforvaltning og forsikring. ING er en forkortelse for det nederlandske *Internationale Nederlanden Groep*.

Ifølge magasinet *[[Fortune]]* var ING i 2010 verdens tolvte største selskap, og det største bank-, finans- og forsikringskonsernet, regnet etter omsetning, med en bruttoomsetning på over 54 milliarder euro per år. Per 2009 hadde ING over 85 millioner individuelle og institusjonelle kunder i mer enn 45 land. Selskapet har totalt mer enn 100&nbsp;000 ansatte.

## Referanser


## Eksterne lenker
*
Marianne Mjelva

**Marianne Mjelva** (født 6. november 1989 i Oslo) er en norsk forfatter av ungdomsbøker. Hun har skrevet tre bøker for Penny-klubben samt en faktabok om hest for ungdom hos Kagge Forlag.

## Biblografi
**Pennyklubben**
* *Livet med Penny* 2009
* *Når noen drar* 2010
* *Tiden etter* 2013

**Kagge forlag**
* *Historien om hester* 2010

## Eksterne lenker